Ego Simon, dominus de Claromonte, notum facio universis tam presentibus quam futuris, quod Hermansans, uxor mea, dedit ob remedium anime sue ecclesie Beate Marie de Moris in puram et perpetuam eleemosinam duo sextaria bladi, unum frumenti et alterum avene, quod bladum reddent fratribus de Moris, infra festum Omnium Sanctorum, illi qui habebunt terragia mea de Vendopera. Hanc eleemosinam laudaverunt filii mei Simon et Odo. Et ut hoc ratum et firmum in perpetuum permaneat, presentes litteras sigilli mei munimine volui roborari. Anno Domini MºCCºXXºIVº.